Държавен вестник, бр. 82, 2015 г., стр. 29

БРОЙ  82	
Д Ъ Р Ж А В Е Н  В Е С Т Н И К 	
СТР.  29  
суване с възложителя и съобразно заданието 
за инвентаризация.
Чл. 17. (1) Отделите се разделят на подот-
дели, които са най-малката териториална 
единица на горските територии, и служат за 
основа на инвентаризирането и стопанисва-
нето им.
(2) Подотделите са относително постоянни 
и еднородни и се обособяват в зависимост 
от тяхната: 
1. собственост;
2. таксационна характеристика;
3. насока на стопанисване; 
4. типологична принадлежност;
5. функция и категория.
(3) Насаждения, които в резултат от сто-
панисването са придобили различна лесо-
въдско-таксационна характеристика, вкл. и 
разделените преди това, но целта на стопа-
нисването им продължава да е обща, може 
да се обособят в един подотдел. 
(4) Видът на подотдела се определя съгласно 
приложение № 4.
(5) Разсадниците, опитните и географските 
култури, семепроизводствените градини и 
насаждения се обособяват в самостоятелни 
подотдели.
(6) В самостоятелни подотдели съгласно 
акта им за обособяване или изисквания-
та на глава трета се отделят защитните и 
специалните горски територии, горските 
територии – публична държавна и общинска 
собственост, горските територии по чл. 88, 
ал. 5 от Закона за горите, както и имотите, 
върху които са учредени безсрочни ограни-
чени вещни права.
(7) Разделянето на съществуващите подот-
дели се извършва при установяване на разли-
чен вид собственост и/или при учредяване на 
безсрочни ограничени вещни права.
(8) В самостоятелни подотдели се обособя-
ват горски територии от един вид собственост.
Чл. 18. (1) Минималната площ на подот-
делите е 1 ха. 
(2) Изключения от ал. 1 се допускат за:
1. горите с изкуствен произход, чиято цел 
на стопанисване е различна от тази на ос-
новното насаждение – минималната площ на 
подотдела е 0,5 ха;
2. незалесените площи – минималната 
площ на подотдела e 0,1 ха;
3. поземлените имоти в горските територии, 
граничещи от всички страни с поземлени 
имоти от друг вид собственост;
4. горски територии по чл. 88, ал. 5 от 
Закона за горите;
5. горските територии, разположени между 
или заобиколени от друг вид територии;
6. горски територии с редки и защитени 
видове и популации.
(3) Линейните недървопроизводителни 
площи, като горски автомобилни пътища и 
просеки, се обособяват като подотдели само 
когато широчината им е 5 м и повече и площ­
та им е не по-малка от 0,1 ха.
Чл. 19. (1) Залесените подотдели, пожарища-
та и сечищата се означават последователно с 
малки букви от българската азбука в рамките 
на отдела, по реда, указан за номериране на 
отделите.
(2) В случаите по чл. 17, ал. 7 означаването 
се извършва с арабско число, отделено с тире 
след основното означение на подотдела. 
(3) Подотделите на недървопроизводи-
телните площи и голините се означават с 
арабски числа.
(4) В таксационните описания на защитните 
и специалните горски територии, както и на 
горските територии, върху които са учреде-
ни ограничени вещни права, се записват и 
номерата на отдела и подотдела по акта за 
обявяването им.
Чл. 20. (1) Изпълнителят на дейностите 
по инвентаризация обозначава на терена 
границите на горската териториална единица, 
отделите, семепроизводствените насаждения 
и защитените територии съгласно приложе-
ние № 3. 
(2) Първоначалното обозначаване на гра-
ниците на защитените територии се органи-
зира и финансира от органа, издал акта за 
обявяването им.
(3) Първоначалното обозначаване на гра-
ниците на семепроизводствените насаждения 
се извършва от изпълнителя на дейностите 
по инвентаризацията. 
Чл. 21. (1) Въз основа на извършените 
теренни проучвания и обработената инфор-
мация се формират групи гори, видове гори 
и се обособяват условни стопански класове/
производствени групи независимо от функ-
циите на горите съгласно приложение № 5.
(2) На всички подотдели се определя гру-
пата гори, а за залесените – и видът гори, 
съгласно приложение № 5.
(3) Стопанските класове се обособяват в 
зависимост от преобладаващия дървесен вид 
и биологията му, бонитет, произход, състо-
яние на насаждението, тип месторастене и/
или тип гора.
(4) В отделни стопански класове се отде-
лят иглолистните горски култури в случаите, 
когато са създадени извън естествения им 
район на разпространение.
(5) При наличие на достатъчно площ от 
други дървесни видове съгласно приложение 
№ 5 могат да се обособяват и други стопански 
класове с турнус на сеч съобразно биологията 
на дървесните видове.